ऊंट उत्सव के आयोजन स्थल में बदलाव
जनवरीमाह में होने वाले अंतरराष्ट्रीय ऊंट उत्सव का आयोजन इस बार डॉ. करणी सिंह स्टेडियम में नहीं होगा।
22 सालों में यह पहला मौका होगा जब डॉ. करणी सिंह स्टेडियम के बजाए ऊंट उत्सव के सभी आयोजन अन्य स्थल पर होंगे। 26 जनवरी को गणतंत्र दिवस पर होने वाले राज्य स्तरीय समारोह की तैयारियों के तहत डॉ. करणी सिंह स्टेडियम में इस बार ऊंट उत्सव के आयोजन की स्वीकृति नहीं मिली है।
पर्यटन विभाग ने विकल्प के रूप में ऊंट उत्सव को सार्दूल क्लब मैदान में करवाने का मानस बनाया है। हालांकि फिलहाल ऊंट उत्सव के दो दिवसीय कार्यक्रम अभी तक फाइनल नहीं हुए है। ऊंट उत्सव 9-10 जनवरी को होना है, लेकिन विभागीय स्तर पर इस बार ऊंट उत्सव की तैयारियां अभी तक शुरू नहीं की गई है। स्थानीय स्तर पर प्रसार-प्रसार को लेकर भी कोई खास रुझान नहीं दिखाई दे रहा है।
पर्यटन व्यवसायियों के मुताबिक पर्यटन विभाग ऊंट उत्सव के नाम पर केवल औपचारिकता पूरी कर रहा है। हमेशा पांच-छह महीने पहले ही ऊंट उत्सव का प्रचार-प्रसार शुरू हो जाता है मगर इस बार आयोजन स्थल और कार्यक्रम भी अभी तक फाइनल नहीं हो पाए है। ऐसे में अंतरराष्ट्रीय ऊंट उत्सव में विदेशी पर्यटकों की संख्या कम रहने की संभावना जताई जा रही है।
सन् 1994 में सार्दूल क्लब मैदान में हुआ आयोजन
बीकानेरमें अंतरराष्ट्रीय ऊंट उत्सव का शुभारंभ सन् 1994 में हुआ था। जिसमें पहले दिन के कार्यक्रम डॉ. करणी सिंह स्टेडियम और दूसरे दिन के सार्दूल क्लब मैदान में हुए। दूसरे साल 1995 में पहले दिन के कार्यक्रम डॉ. करणी सिंह स्टेडियम और दूसरे दिन के बजरंग धोरे पर आयोजित हुए। 1996 में फिर दूसरे दिन के कार्यक्रम सार्दूल क्लब मैदान में हुए। उसके बाद डॉ. करणी सिंह के अलावा दूसरे दिन के कार्यक्रम सन् 2007 तक कतरियासर में हुए। सन् 2008 से 2014 तक दूसरे दिन के कार्यक्रम लाडेरां में करवाए गए। जबकि पिछले साल 2015 में दो दिन के कार्यक्रम डॉ. करणी सिंह स्टेडियम में आयोजित हुए। इस बार वापस ऊंट उत्सव को सार्दूल क्लब मैदान में करवाने का मानस जा रहा है।
^ डॉ. करणी सिंह स्टेडियम में आयोजन की स्वीकृति नहीं मिली है। सार्दूल क्लब मैदान में ऊंट उत्सव के कार्यक्रम आयोजित करवाने के प्रयास किए जा रहे हैं। अजयशर्मा, सहायक निदेशक, पर्यटन विभाग
^ऊंट उत्सव की तिथियां नजदीक है। विभाग आयोजन स्थल और कार्यक्रम फाइनल करें ताकि अधिक से अधिक पर्यटकों को ऊंट उत्सव की जानकारी मुहैया करवाई जा सके। आनंदव्यास, जिलाध्यक्ष, बीकानेर गाइड संघ
ऊंट उत्सव के लिए ~
23 लाख का बजट मांगा
अंतरराष्ट्रीयऊंट उत्सव के आयोजन को लेकर पर्यटन विभाग ने 23 लाख रुपए के प्रस्ताव बनाकर मुख्यालय भेजे हैं। हालांकि फिलहाल मुख्यालय की ओर से इन प्रस्तावों पर स्वीकृति नहीं मिली है। विभागीय अधिकारियों ने बताया कि बजट की उपलब्धता के आधार पर कार्यक्रम तय किए जाएंगे।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva